શહેરના ૧૫૦ ફૂટ રિંગ રોડ ઉપર આવેલ હરસિધ્ધિ સોસાયટીમાં રહેતા વૈશાલીબેન પ્રેમજીભાઈ ખોખર નામની ૨૧ વર્ષીય પ્રજાપતિ કુંભાર યુવતીએ ગત સાંજે પોતાના ઘરે ગળેફાંસો ખાઈ આપઘાત કરી લેતા પરિવારજનોએ ૧૦૮ને જાણ કરતા ૧૦૮નો સ્ટાફ દોડી ગયો હતો પરંતુ ઇએમટી નિલેષભાઈએ જોઈ તપાસી મૃત જાહેર કરી હતી બનાવની જાણ કંટ્રોલ મારફતે યુનિવર્સીટી પોલીસને કરવામાં આવતા રાઇટર પ્રદીપભાઈ સહિતનો સ્ટાફ દોડી ગયો હતો પ્રાથમિક તપાસમાં એવું જાણવા મળ્યું હતું કે વૈશાલી ૩ બેન ૧ ભાઇમાં સૌથી નાની હતી ગત જુલાઈ મહિનામાં જ તેણીની ત્રંબા પંથકના યુવક સાથે સગાઇ થઇ હતી આખો પરિવાર ચણીયાચોળીની સિલાઈ કરવાનું કામ કરતો હતો આપઘાત પાછળનું કારણ જાણવા તપાસ વેગવંતી કરી છે જયારે જામનગર રોડ ઉપર પ્રેસ કોલોનીમાં રહેતા અને ગવર્મેન્ટ પ્રેસમાં નોકરી કરતા સલીમભાઇ નુરમહંમદભાઈ કુરેશી નામના ૪૬ વર્ષીય મુસ્લિમ પ્રૌઢ ડિપ્રેશન અનુભવતા હોય ગત તારીખ ૩૧ના રોજ ઝેરી દવા પી લેતા ખાનગી હોસ્પિટલમાં સારવાર અપાવ્યા બાદ તેઓ રેલનગરમાં આવેલ સુભાસચન્દ્ર બોઝ ટાઉનશીપમાં રહેતા માતાના ઘરે રોકાવા ગયા હતા અહીં માનસિક બીમારીથી કંટાળી ટાઉનશીપના ચોથા માળેથી ઝંપલાવતા ગંભીર હાલતમાં સારવાર અર્થે સિવિલ હોસ્પિટલે ખસેડાયા હતા પરંતુ ટૂંકી સારવાર દરમિયાન મોત નીપજ્યું હતું બનાવ અંગે પ્રનગરના હરેશભાઇ રતનોતર સહિતના સ્ટાફે દોડી જઈ જરૂરી કાર્યવાહી કરી હતી